Diari Oficial de la Generalitat Valenciana


Sumari del DOGV 8428, del 21-11-2018 (2018/10627)

Informació pública de l'aprovació de l'informe ambiental i territorial estratègic favorable de la modificació puntal número 10 del PGOU, TER-3 Colinas.
-------------------------------------------------------------------------------------------------------------------------------------------------------

### Dades del document

Número de DOGV
:   8428

Data del DOGV
:   21-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10376


Data del document
:   08-11-2018

Organisme emissor
:   Ajuntament de San Antonio de Benagéber

Tipus de document
:   Anunci

Descriptors 

:   * San Antonio de Benagéber
    * pla d'urbanisme
    * administració local

Informació pública de l'aprovació de l'informe ambiental i territorial estratègic favorable de la modificació puntal número 10 del PGOU, TER-3 Colinas. [2018/10053]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es procedeix a publicar l'informe aprovat per l'òrgan ambiental de l'Ajuntament de San Antonio de Benagéber, mitjançant acord de la Junta de Govern Local de l'Ajuntament de San Antonio de Benagéber, en sessió celebrada el 18 d'octubre de 2018, que va adoptar l'acord que en la seua part dispositiva diu el següent:  
  
«Primer. Aprovació per part de l'òrgan ambiental de la proposta de resolució en informe número 152/18 efectuat per l'enginyer tècnic industrial municipal, i emetre el corresponent informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntal número 10 del PGOU, TER-3 Colinas per considerar que no tenen efectes significatius en el medi ambient, amb el compliment de les determinacions que s'inclouen en aquest informe, conforme als criteris establits en l'annex VIII de la Llei d'ordenació del territori, urbanisme i paisatge (LOTUP).  
  
Segon. Remetre a l'òrgan promotor aquesta aprovació de l'informe ambiental, a l'efecte de seguir amb els tràmits conseqüents.»  
Es comunica de la mateixa manera que les consideracions efectuades per l'informe tècnic número 152/18 recullen el següent:  
«[...]  
1. Haurà de tindre's en compte les necessitats energètiques, pel que fa a electricitat, de la parcel·la resultant i sol·licitar a l'empresa distribuïdora el preceptiu informe en el qual s'establisca la viabilitat de la infraestructura necessària per a proveir la parcel·la resultant.  
2. Haurà d'incloure's en l'estudi d'integració paisatgística la disposició de pantalla vegetal en la contigüitat amb zona residencial.  
3. Quant a fomentar un trànsit més sostenible, s'haurà d'incloure en l'esborrany del pla els aspectes següents:  
- S'instal·larà un punt de recàrrega per a vehicle elèctric per cada 100 places d'aparcament o fracció.  
- S'instal·larà un mòdul d'aparcabicis, de 6 unitats, per cada 50 places d'aparcament o fracció.  
[...]»  
Per tot això es comunica als interessats als efectes oportuns.  
  
San Antonio de Benagéber, 8 de novembre de 2018.- El secretari: Ismael Asensio Paricio.